English: Thank you for the series of questions. On your first point, about actual rates of coronavirus infection, of course, these are the recorded instances, and we always have a health warning in every part of not just Wales, but the rest of the UK, that the real figures are likely to be higher. So, I'm not going to be drawn on definitive comparisons of different parts of the UK, but we know that the south-east part of Wales has had the most significant impact. You can see that not just in the number of confirmed cases, but actually in the way that our hospitals have seen people come into them requiring care, and in particular the way that intensive care capacity has been used. That is just as good a marker, if you like, of the circulation of the virus in different parts of Wales. So, of course, we take seriously and want to understand exactly how the virus behaves as its behaviour has changed during the course of the pandemic. So, there are lessons from other parts of the UK, and a need to learn lessons within and across Wales, and that is a regular feature of the work and the discussions that we are having within Government and indeed within the service. In terms of your point about an antibody test, we're not yet at the point where we have a reliable antibody test we can roll out across the country. There's a range of work on that. There's testing of a range of potential tests that are in the market, and every now and again you may see on social media someone claiming to have a useable and effective antibody test. Well, we need to test whether those claims are real or not and whether we can actually provide an antibody test that provides the level of usefulness that it plainly could have. That's why it features in our strategy, because we understand how useful that could be in understanding both the spread of coronavirus and how we actually take measures in the future to protect the wider public. On talking therapies and mental health generally, it's part of my concern and part of my concern that I've set out previously about the use of our services. I'm not just concerned about physical health, I am just as concerned about mental health, both of the public but also of our staff, who are - . Despite the fact that the impact of coronavirus to date has not been as significant as we thought it really could be a few weeks ago, our staff are still dealing with an extraordinary period of events and there's a very real strain on our staff in doing so. That's why I've increased the availability across health and social care of access to support for our staff in doing their work. We need to keep them well so they can help to protect us. On flu vaccine, I think the constant message is the take-up of the flu vaccine. So, people who have been advised to take further care and to especially pay regard to social distancing - the starting group is for people who get a flu vaccine on the basis of their medical conditions. And it's a constant struggle each year - despite a very high profile public campaign, many people still don't take up the option they do have to have a free NHS flu jab. I certainly hope that this year people take even more seriously not just the opportunity but the real value in making use of that NHS flu jab to keep themselves and their family safe. And there's the broader point about vaccination programmes. It's one of the key points I made not just in my statement but in previous statements, about wanting to maintain various parts of our public health architecture, and vaccination programmes are obviously a crucial part of that. So, in particular for parents of young children, please make sure that your children do continue to attend and take up those vaccines, because it's important not just to keep them healthy from coronavirus, but actually in their general health. The last thing I'd want to see are those common illnesses that we know cause real harm make a reappearance because as a nation we don't make sure that our people get vaccinated when they could and should do.
Welsh: Diolch am y gyfres o gwestiynau. O ran eich sylw cyntaf, ynglŷn â chyfraddau gwirioneddol haint y coronafeirws, wrth gwrs, dyma'r enghreifftiau a gofnodwyd, ac mae gennym ni rybudd iechyd bob amser nid yn unig ym mhob rhan o Gymru, ond gweddill y DU, fod y ffigurau gwirioneddol yn debygol o fod yn uwch. Felly, nid wyf am gael fy nhynnu i wneud cymariaethau pendant o wahanol rannau o'r DU, ond gwyddom fod rhan dde-ddwyreiniol Cymru wedi cael yr effaith fwyaf sylweddol. Gallwch weld hynny nid yn unig yn nifer yr achosion a gadarnhawyd, ond mewn gwirionedd yn y ffordd y mae ein hysbytai wedi gweld pobl yn dod i mewn iddynt sydd angen gofal, ac yn enwedig y ffordd y mae capasiti gofal dwys wedi cael ei ddefnyddio. Mae hynny'n arwydd cystal, os mynnwch chi, o gylchrediad y feirws mewn gwahanol rannau o Gymru. Felly, wrth gwrs, rydym ni'n cymryd o ddifrif ac eisiau deall yn union sut y mae'r feirws yn ymddwyn wrth i'w ymddygiad newid yn ystod y pandemig. Felly, mae gwersi o rannau eraill o'r DU, ac mae angen dysgu gwersi o fewn ac ar draws Cymru, ac mae hynny'n nodwedd reolaidd o'r gwaith a'r trafodaethau yr ydym yn eu cael o fewn y Llywodraeth ac yn wir o fewn y gwasanaeth. O ran eich sylw am brawf gwrthgyrff, nid ydym ni mewn sefyllfa eto lle mae gennym ni brawf gwrthgyrff dibynadwy y gallwn ei gyflwyno ledled y wlad. Mae amrywiaeth o waith ar hynny. Mae yna brofion ar amrywiaeth o brofion posib sydd yn y farchnad, a bob hyn a hyn, efallai y gwelwch chi ar y cyfryngau cymdeithasol rhywun yn hawlio bod ganddyn nhw brawf gwrthgyrff effeithiol y gellir ei ddefnyddio. Wel, mae angen i ni brofi a yw'r honiadau hynny'n ddilys ai peidio, ac a allwn ni ddarparu prawf gwrthgyrff a fyddai'n amlwg mor ddefnyddiol ag y gallai fod. Dyna pam y mae'n cael lle yn ein strategaeth, oherwydd ein bod yn deall pa mor ddefnyddiol y gallai hynny fod o ran deall lledaeniad y coronafeirws a sut yr ydym yn mynd ati mewn gwirionedd yn y dyfodol i ddiogelu'r cyhoedd yn ehangach. O ran therapïau siarad ac iechyd meddwl yn gyffredinol, mae'n rhan o'm pryder ac yn rhan o'm pryder yr wyf wedi ei grybwyll o'r blaen ynghylch y defnydd o'n gwasanaethau. Nid wyf yn poeni am iechyd corfforol yn unig, rwyf yr un mor bryderus am iechyd meddwl, y cyhoedd ond hefyd ein staff, sy'n - . Er gwaethaf y ffaith nad yw effaith y coronafeirws hyd yn hyn wedi bod mor arwyddocaol ag yr oeddem yn meddwl y gallasai fod mewn gwirionedd ychydig wythnosau yn ôl, mae ein staff yn dal i ymdrin â chyfnod o ddigwyddiadau eithriadol ac mae straen gwirioneddol ar ein staff wrth wneud hynny. Dyna pam yr wyf wedi ei gwneud hi'n haws i staff ym mhob rhan o'r maes iechyd a gofal cymdeithasol gael cymorth wrth wneud eu gwaith. Mae angen i ni eu cadw'n iach fel y gallan nhw helpu i'n gwarchod ni. O ran y brechlyn ffliw, credaf mai'r neges gyson yw'r nifer sy'n manteisio ar y brechlyn ffliw. Felly, pobl sydd wedi cael eu cynghori i gymryd gofal pellach ac i roi sylw'n arbennig i gadw pellter cymdeithasol - mae'r grŵp cychwynnol ar gyfer pobl sy'n cael brechlyn y ffliw ar sail eu cyflyrau meddygol. Ac mae'n frwydr gyson bob blwyddyn - er gwaethaf ymgyrch gyhoeddus amlwg iawn iawn, mae llawer o bobl yn dal i beidio â manteisio ar y dewis sydd ganddyn nhw i gael pigiad ffliw'r GIG am ddim. Rwy'n sicr yn gobeithio eleni y bydd pobl hyd yn oed yn fwy o ddifrif nid yn unig o ran y cyfle ond y gwir werth o gael y pigiad ffliw hwnnw gan y GIG i'w cadw eu hunain a'u teulu'n ddiogel. A dyna'r sylw ehangach am raglenni brechu. Mae'n un o'r sylwadau allweddol a wneuthum nid yn unig yn fy natganiad ond mewn datganiadau blaenorol, ynglŷn â dymuno cadw gwahanol rannau o'n pensaernïaeth iechyd y cyhoedd, ac mae rhaglenni brechu yn amlwg yn rhan hanfodol o hynny. Felly, yn enwedig i rieni plant ifanc, gwnewch yn siŵr bod eich plant yn parhau i fynd i gael y brechlynnau hynny, oherwydd mae'n bwysig nid yn unig i'w cadw nhw'n iach rhag y coronafeirws, ond mewn gwirionedd o ran eu hiechyd cyffredinol. Y peth olaf y byddwn eisiau ei weld yw'r afiechydon cyffredin hynny y gwyddom sy'n achosi niwed gwirioneddol yn ailymddangos oherwydd nad ydym ni fel cenedl yn gwneud yn siŵr bod ein pobl yn cael eu brechu pan allent ac y dylent fod yn gwneud hynny.